**11.11.21**

A group of people posing for a photo

Description automatically generated

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 29/11**

**Επεισόδιο 977**

Η Μελέκ δεν έχει καθόλου χρήματα και δεν μπορεί να αγοράσει ένα παλτό για την Ελίφ, αν και βλέπει πως η κόρη της κρυώνει. Η μόνη λύση που της απομένει είναι να πουλήσει το δαχτυλίδι, που της είχε χαρίσει ο Γιουσούφ. Λίγο πριν πάει να το πουλήσει, λαμβάνει σπουδαία νέα, που αλλάζουν ξαφνικά τις συνθήκες. Η Παρλά έχει τρελαθεί από τη ζήλια της. Όταν βλέπει την Ασλί της κάνει παρατήρηση και εκείνη δεν καταλαβαίνει για ποιο λόγο. Τη στιγμή που πρόκειται να μάθει το λόγο, εμφανίζεται ο Κερέμ. Η Ζουλιντέ νιώθει μεγάλη αγωνία καθώς ο Τουφάν επιμένει να θέλει να πει την αλήθεια στον Εμιρχάν. Θα καταφέρει και αυτή τη φορά η Ζουλιντέ να τον αποτρέψει; Ο Σαφάκ είναι δυστυχισμένος. Η Λεμάν δεν αντέχει να τον βλέπει έτσι και αποφασίζει να επισκεφθεί τη Ζουλιντέ, χωρίς να το μάθει η Αλέβ. Δεν είναι όμως τόσο τυχερή, η Αλέβ το μαθαίνει. Η Ράνα προσπαθεί να πάρει με το μέρος της τους άντρες του Ταρίκ ενώ η Χουμεϊρά αισθάνεται καλύτερα από ποτέ εξαιτίας του Λεβέντ…

**Τρίτη 30/11**

**Επεισόδιο 978**

Η Ζουλιντέ δεν μπορεί να αποφασίσει τι θα κάνει με τον Τουφάν και με ποιο τρόπο θα προστατέψει τον γιο της ώστε ο Τουφάν να μην τον επηρεάζει με ανάρμοστο τρόπο. Η Λεμάν, απελπισμένη και λυπημένη με την απόφαση του γιου της να φύγει, βρίσκει το κουράγιο και χτυπάει την πόρτα της Ζουλιντέ, ζητώντας τη βοήθειά της. Η Ζουλιντέ ξαφνιάζεται όταν τη βλέπει. Κάτι όμορφο και αληθινό αρχίζει ανάμεσα στη Χουμεϊρά και τον Λεβέντ αλλά δεν

μπορούν να ξεφύγουν από τους μοχθηρούς ανθρώπους. Η Ράνα συνωμοτεί εναντίον της Χουμεϊρά και το σχέδιο της φέρνει την κοπέλα αλλά και τον Λεβέντ αντιμέτωπους με σοβαρά προβλήματα, αν και εκείνοι δεν έχουν κάνει κανένα λάθος. Η Μελέκ ετοιμάζει μια έκπληξη για την Ελίφ…

**Τετάρτη 1/12**

**Επεισόδιο 979**

Η Μελέκ πλέκει ένα κασκόλ και μια κούκλα για να κάνει έκπληξη στην Ελίφ. Η Χουμεϊρά και ο Λεβέντ νιώθουν πολλά ο ένας για τον άλλο. Όμως κανείς δεν είναι έτοιμος να το παραδεχθεί ακόμα. Η Χουμεϊρά αποφασίζει να περάσει λίγο χρόνο στο θερμοκήπιο, όπως έκανε και παλιότερα μαζί με τη μητέρα της. Πηγαίνει μαζί με τον Λεβέντ και φυτεύουν και φροντίζουν τα φυτά. Κάποιος όμως τους παρακολουθεί, τραβάει φωτογραφίες και στη συνέχεια τις στέλνει στη Χουμεϊρά για να την εκβιάσει. Ο Σαφάκ αποφασίζει να φύγει από την πόλη και η Λεμάν είναι απαρηγόρητη. Η Αλέβ δεν πιστεύει ότι ο Σαφάκ θα φύγει…

**Πέμπτη 2/12**

**Επεισόδιο 980**

Η Χουμεϊρά νιώθει παγιδευμένη εξαιτίας των φωτογραφιών, που τις έστειλε ο Ταρίκ και τις δείχνει στον Λεβέντ. Ο Λεβέντ νιώθει ενοχές επειδή οι άντρες του Ταρίκ μπήκαν στο σπίτι παρά τα μέτρα ασφαλείας, που έχουν πάρει και έτσι αναστάτωσαν ξανά τη Χουμεϊρα. Επίσης αισθάνεται άβολα, καθώς στις φωτογραφίες φαίνεται πως υπάρχει συναισθηματικός δεσμός ανάμεσα σε εκείνον και την αφεντικίνα του. Η Κιγιμέτ βλέπει τις φωτογραφίες και φροντίζει να τις δει και ο Κερέμ. Ο Κερέμ μιλάει αυστηρά στον Λεβέντ και εκείνος αποφασίζει να διατηρήσει από εδώ και πέρα τη σχέση του με τη Χουμεϊρά αποκλειστικά σε επαγγελματικό επίπεδο. Η Λεμάν και η Αλέβ λαμβάνουν το γράμμα διορισμού του Σαφάκ και παθαίνουν πανικό στην προσπάθειά τους να βρουν τρόπο να τον εμποδίσουν να φύγει. Η Αλέβ πηγαίνει να βρει τον Τουφάν και η Λεμάν τη Ζουλιντέ, για να ζητήσουν βοήθεια, αλλά και οι δύο δεν καταφέρνουν τίποτα. Ο Τουφάν βλέπει την αναχώρηση του Σαφάκ ως ευκαιρία για να έρθει πιο κοντά στη Ζουλιντέ και τον Εμιρχάν. Η Ματσιντέ ταλαιπωρείται από την απώλεια μνήμης της και προσπαθεί να το κρύψει από όλους…

**Παρασκευή 3/12**

**Επεισόδιο 981**

Ο Κερέμ και η Ασλί περιμένουν τους καλεσμένους τους στο εστιατόριο. Η πτήση των καλεσμένων τους όμως έχει καθυστέρηση. ΄Έτσι, ο Κερέμ και η Ασλί απολαμβάνουν μόνοι ένα υπέροχο γεύμα. Η Λεμάν κρύβει από τον Σαφάκ την επιστολή που έχει έρθει με την αίτησή του αλλά εκείνος τυχαία τη βρίσκει στα σκουπίδια. Ο Τουφάν και ο Εμιρχάν τρώνε μαζί και όταν ο μικρός αναφέρει το όνομα του Σαφάκ, ο Τουφάν του λέει πως ο Σαφάκ θα φύγει. Ο Εμιρχάν νιώθει μεγάλη λύπη και φεύγει. Ο Τουφάν προσπαθεί να τον πιάσει. Η Ελίφ ξεχνάει το κασκόλ της στον κινηματογράφο και η Μελέκ επιστρέφει για να το πάρει. Η Ελίφ περιμένει τη μητέρα της και βλέπει έναν άντρα που πουλάει μπαλόνια. Περνάει τον δρόμο χωρίς να προσέξει και τη χτυπάει ο Μαχίρ με το αυτοκίνητό του. Όταν επιστρέφει η Μελέκ μαθαίνει πως έγινε το ατύχημα και πηγαίνει αμέσως στο νοσοκομείο για να βρει την Ελίφ και τον οδηγό, που τη χτύπησε. Ο Μαχίρ νιώθει απαίσια, παρά το γεγονός πως δεν έφταιγε για ό,τι έγινε και συνοδεύει την Ελίφ στο νοσοκομείο…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας